[bookmark: _GoBack]EXTRACTE DE L’ACORD DE LA JUNTA DE GOVERN LOCAL DE L’AJUNTAMENT DEL PRAT DE LLOBREGAT DE DATA 7 DE FEBRER DE 2024, DE CONVOCATÒRIA PÚBLICA DELS PREMIS DEL XVI CONCURS D’IDEES I/O PROJECTES EMPRESARIALS “EL PRAT EMPRÈN MARTA MAYORDOMO”  

De conformitat amb allò previst en els articles 17.3.b i 20.8.a de la Llei 38/2003, de 17 de novembre, general de subvencions, es fa públic l’extracte de la convocatòria el text complet de la qual es pot consultar en la Base de Dades Nacional de Subvencions  (http://www.pap.minhap.gob.es/bdnstrans) i a la seu electrònica de l’Ajuntament (http:/seu.elprat.cat):

[bookmark: _Hlk124423919]Primer.- Beneficiaris

Podran sol·licitar subvenció tots aquells projectes que, o bé s’hagin endegat o bé hagin iniciat el procés d’endegar-se i que compleixin les condicions següents: 

· Persones físiques o jurídiques que hagin realitzat un pla d’empresa dintre dels següents períodes: 
· Haver elaborat un pla d'empresa amb el suport i l'assessorament del Servei de Creació d’Empreses de l'Àrea de Desenvolupament Econòmic de l’Ajuntament del Prat de Llobregat, entre el 16 d'octubre de 2022 i el 15 d'octubre de 2023. 
· Tenir la seva activitat econòmica instal·lada al municipi del Prat de Llobregat o bé que prevegin que la hi instal·laran. 
· Estar al corrent de pagaments amb la Tresoreria General de la Seguretat Social, amb l’Ajuntament del Prat i de les obligacions tributàries amb l’Agència Tributària.

No podran presentar-se a cap de les categories de premis les candidatures que ja van participar en edicions anteriors.

Segon.- Objecte

L’objecte d’aquestes bases és regular l’atorgament dels premis del XVI Concurs d'idees i/o projectes empresarials "El Prat Emprèn Marta Mayordomo", amb l’objectiu de reconèixer i d’impulsar la creació de noves activitats empresarials al municipi.

Tercer.- Bases reguladores

Bases reguladores per a la concessió de subvencions dels premis del XVI concurs d’idees i/o projectes empresarials “El Prat Emprèn Marta Mayordomo”, publicades en el BOPB de 3 de gener de 2024.


Quart.- Quantia

[bookmark: _Hlk125445704]L’import màxim destinat a la concessió de les subvencions previstes en aquesta convocatòria és de 12.000 euros, a càrrec de la partida pressupostària 2024 (051) 433 48914 Transferències corrents premis Marta Mayordomo i centre de cost 502 206.

Les candidatures premiades per a cada modalitat seran les següents:

· Premi a la millor idea i/o projecte empresarial 2023: Primer 3.000 €, segon 1.000€ i tercer mentoratge per part de SECOT valorat en 1.000€
· Premi a la millor idea i/o projecte empresarial en matèria de comerç i/o turisme 2023: Primer 3.000 €, segon 1.000€ i tercer mentoratge per part de SECOT valorat en 1.000€. 
· Premi a la millor idea i/o projecte empresarial d’economia social i cooperativa 2023: Primer 3.000 €, segon 1.000€ i tercer mentoratge per part de SECOT valorat en 1.000€..

Es podran concedir diplomes o mencions especials, sense dotació econòmica, als projectes finalistes. Els premis no es podran acumular en una mateixa iniciativa empresarial.

Cinquè.- Termini de presentació de sol·licituds

[bookmark: _Hlk125445715]Des del dia següent a la data de publicació de la convocatòria i fins el 20 de febrer de 2024.

